Efectul de albire a dintilor a fost descoperit destul de accidental.

In trecut, stomatologii incercau sa trateze gingiile bolnave cu apa de gura care contine peroxid de hidrogen.

Ei au observat ca dintii devin mai albi in timp dupa utilizarea acestei ape de gura.

In Australia zilelor noastre, albirea dintilor este efectuata de catre stomatologi, alti specialisti dentari si de magazinele cosmetice de pe bulevardele principale.

Multe produse pentru albirea dintilor sunt, de asemenea, disponibile la magazine nespecializate in domeniu, pentru utilizare acasa; acestea vand inclusiv geluri si benzi de albire.

Deci, ce optiune este cea mai buna si cea mai sigura?

Cum functioneaza?

Albirea dintilor a fost, de asemenea, denumita in mod conventional „albire”, in principal, deoarece ingredientul activ din majoritatea produselor este peroxidul de hidrogen (sau aceste produse elibereaza peroxidul de hidrogen atunci cand sunt amestecate cu apa sau aer).

Albirea dintilor in diverse tari

Albirea dintilor este oarecum controversata; diferite tari au reguli diferite privind concentratiile permise de hidrogen din produsele vandute.

In Australia, numai un medic dentist poate furniza produse care contin mai mult de 6% peroxid de hidrogen.

In Noua Zeelanda, medicii care nu sunt dentisti pot aplica pana la 12% peroxid de hidrogen pentru a albi dintii.

In Marea Britanie, este ilegal ca oricine altcineva care nu este stomatolog, sa foloseasca concentratii mai mari de 0,1%.

In ciuda faptului ca specialistii din Noua Zeelanda folosesc concentratii mult mai ridicate de peroxid de hidrogen, in realitate nu avem dovezi de efecte negative asupra celor ce le-au folosit, rezultate din aceste diferente.

Stomatologii din Australia pot utiliza concentratii ridicate de peroxid de hidrogen.

Unele produse de albire utilizate acasa, pe cont propriu, au o concentratie de 35% peroxid de hidrogen.

Peroxid de hidrogen. Mai concentrat sau nu?

La aceasta concentratie, peroxidul de hidrogen poate patrunde eficient in compozitia smaltului dentar. Concentratiile mai slabe actioneaza numai la suprafata smaltului dintilor.

In timp ce peroxidul de hidrogen este ingredientul activ in cele mai multe produse de albire, unele geluri pentru albirea dintilor contin peroxid de carbamida sau perborat de sodiu.

Ambii agenti se descompun pentru a elibera peroxidul de hidrogen.

Care este diferenta?

Deci, care este diferenta dintre albirea dintilor efectuata de catre un medic dentist, intr-un cadru cosmetic si kiturile de albire pentru acasa?

Multi dentisti ofera acum tratamente pentru albirea dintilor ce pot fi folosite acasa.

Non-dentistii ofera, de asemenea, tratamente de albire care se pot folosi acasa, adesea cu produse care necesita utilizarea laserelor cu lumina pentru albire.

Ambele metode functioneaza prin eliberarea peroxidului de hidrogen, dar cele efectuate la cabinetul stomatologului au tendinta de a utiliza produse care elibereaza niveluri mai ridicate de peroxid de hidrogen.

Ce spun cercetarile?

Cercetarea efectuata in laborator sugereaza ca albirea efectuata de catre dentisti, la un cabinet stomatologic creste rezistenta smaltului, facandu-l mai puternic la eroziunea din acid (uzura dentara).

Pe de alta parte, s-a dovedit ca albirea efectuata acasa duce la cresterea pierderii continutului de minerale din smalt, ceea ce declanseaza, in timp, la vulnerabilitate (slabiciune) dentara.

Cercetatorii sugereaza ca produsele de albire utilizate acasa ar trebui folosite sub supravegherea unui dentist. Produsele de albire cumparate de la magazine nespecializate, atunci cand sunt folosite excesiv, ar putea duce la deteriorarea dintilor in timp.

Diferenta principala este ca medicii dentisti vor face un mulaj dupa care vor crea o proteza dentara pentru albire. Acest lucru asigura faptul ca tratamentul va va atinge numai dintii si nu vor atinge si gingiile.

Este important ca peroxidul de hidrogen sa nu ramana in contact cu gingiile pentru o perioada lunga de timp, deoarece acest lucru poate provoca arsuri.

Multe magazine care comercializeaza produse de albire a dintilor pretind ca vand produse „fara peroxid”. Consumatorii ar trebui sa se intrebe ce contin acestea in realitate.

Produsele ar putea sa nu contina peroxid inainte de utilizare, dar apoi sa elibereze peroxidul de hidrogen cand este in contact cu dintii.

Produsele care nu contin sau nu elibereaza peroxidul de hidrogen este putin probabil sa fie foarte eficiente in albirea dintilor.

Emailul care este inalbit, ce face parte din kit-urile de albire pentru acasa, poate fi vulnerabil la deteriorare din cauza pastelor abrazive de dinti.

Sa folosim acasa produse de albire?

Utilizarea prelungita a produselor de albire acasa poate slabi suprafata smaltului, facandu-l mai vulnerabil la deteriorare sau uzura.

Odata ce dintii au fost albiti, nu trebuie sa continuati acest proces, iar efectele se vor estompa treptat, in timp. Albirea dureaza de obicei 6-12 luni, in functie de periaj si alimentatie.

Nu este nevoie de prea multe cautari pentru a gasi o gama larga de produse pentru albirea dintilor.

De la frecarea dintilor cu coaja de banana, pana la periaj dentar cu un amestec de suc de lamaie si bicarbonat, exista o multime de solutii rapide de albire a dintilor.

Multe dintre aceste solutii pentru acasa pur si simplu nu functioneaza; multe contin acizi, zaharuri si substante abrazive puternice, care pot duce la deteriorarea dintilor si scaderea sanatatii dentare, daca sunt utilizate in mod frecvent.

Pasta de dinti care contine carbune a crescut in popularitate in ultima vreme. Unii promoveaza aceste produse ca benefice pentru sanatatea orala si pentru albirea dintilor.

Cu toate acestea, o analiza recenta in Jurnalul American Dental Association nu a gasit dovezi suficiente pentru a sustine aceste afirmatii.

Inainte de toate…

Inainte de a fi supus oricarui procedeu de albire a dintilor, ar fi o idee buna sa efectuati un control stomatologic pentru a va asigura ca gura este sanatoasa.

Este destul de obisnuit ca produsele de albire a dintilor sa provoace sensibilitate. De obicei, acest lucru este temporar.

Identificarea in prealabil a oricarei probleme de sanatate dentara va reduce riscul de a avea parte de prea multe surprize.

Un neajuns al oricarui tip de tratament de albire consta in faptul ca restaurarile dentare, cum ar fi plombele dentare, fatetele si coroanele dentare, nu isi vor schimba culoarea, deoarece albirea are efect numai asupra dintilor naturali.

Acest lucru poate duce apoi la o nepotrivire intre dintii naturali albi si orice astfel de reparatii dentare.

Este un factor de luat in considerare, daca verificarea va fi facuta de catre cineva care nu este specializat in domeniu, deoarece acesta ar putea sa nu fie in masura sa identifice, in mod previzibil, ce dinti nu vor albi.

Tratamentul efectuat de catre dentisti costa, in mod obisnuit, mai mult, dar are o garantie mai mare pentru pacienti.

Stomatologii pot folosi produse mai puternice, vor sti mai bine ce se poate obtine cu fiecare tip de albire (cea efectuata la cabinetul dentistului sau acasa) si pot ajuta si mai eficient daca ceva nu merge bine.